Cremona

Ang Cremona (, din ; Italyano: [kreˈmoːna]; Cremunés: Cremùna; Emiliano: Carmona) ay isang lungsod at comune sa hilagang Italya, na matatagpuan sa rehiyon ng Lombardia, sa kaliwang pampang ng ilog Po sa gitna ng Pianura Padana (Lambak Po). Ito ang kabesera ng lalawigan ng Cremona at ang luklukan ng mga lokal na pamahalaan ng lungsod at lalawigan. Ang lungsod ng Cremona ay partikular na kilala para sa kasaysayan at tradisyon ng musika, kabilang ang ilan sa mga pinakauna at pinakakilalang luthier, tulad nina Giuseppe Guarneri, Antonio Stradivari, Francesco Rugeri, Vincenzo Rugeri, at ilang miyembro ng pamilyang Amati.

Arkitektura

Mga simbahan 
Ang Katedral ng Cremona kasama ang katabing Binyagan ay bumubuo ng isa sa mga pinakakilalang lugar para sa Romaniko-Gotikong sining sa hilagang Italya.

Ang iba pang mga simbahan ay kinabibilangan ng:

 Sant'Agata
 Sant'Agostino
 San Facio
 San Girolamo
 San Luca
 Santa Lucia
 San Marcellino
 San Michele
 San Pietro al Po
 Santa Rita
 San Sigismondo

Ekonomiya 
Ang ekonomiya ng Cremona ay malalim na nakaugnay sa produksiyon ng agrikultura sa kanayunan. Kabilang sa mga industriya ng pagkain ang inasnan na karne, matamis (torrone), mga langis ng gulay, grana padano, provolone, at "mostarda" (kinending prutas sa maanghang na syrup na lasang mustasa, na inihain kasama ng mga karne at keso). Kabilang sa mga mabibigat na industriya ang bakal, langis at isang planta ng koryente. Ang ilog-daungan ay isang base para sa mga barge na nagdadala ng mga kalakal sa tabi ng ilog Po.

Transportasyon 
Ang estasyon ng tren ng Cremona, na binuksan noong 1863, ay isang dulo ng anim na linya ng tren, na lahat ay panrehiyon (malamabilis) o lokal na mga serbisyo.

Kakambal na bayan — kinakapatid na lungsod 
Ang Cremona ay kakambal sa:

  Alaquàs, España, simula 2004
  Krasnoyarsk, Rusya, simula 2006
  Füssen, Alemanya, simula 2018

Mga sanggunian

Bibliograpiya

Mga panlabas na link 

 Portal ng lungsod
 http://www.cremonamusica.com/

Mga lungsod at bayan sa Lombardy
Mga koordinado sa Wikidata